
Okresný súd Liptovský Mikuláš 7T/13/2025 5625010145 12. 03. 2025 JUDr. Branislav Klukoš ECLI:SK:OSLM:2025:5625010145.2
TRESTNÝ ROZKAZ V MENE SLOVENSKEJ REPUBLIKY sp. zn.: 7T/13/2025 Okresný súd Liptovský Mikuláš samosudcom JUDr. Branislavom KLUKOŠOM vydáva podľa § 353 ods. 1 Trestného poriadku rozhodol: sp. zn.: 7T/13/2025 Obvinený A. B., nar. XX.XX.XXXX v Ružomberku, trvale bytom: C. C. XXX/XX, XXX XX D., t. č. vo výkone väzby v ÚVV a ÚVTOS Žilina, E. F. XX, G. u z n á v a s a z a v i n n é h o, ž e dňa 17.11.2024 v podvečerných hodinách v presne nezistenom čase na adrese H. I. X v Ružomberku si od svojho brata B. B. pýtal paralyzér z dôvodu, že sa ide prejsť smerom na Klačno cez Rybárpoľe, nakoľko na Klačne sú „feťáci“ so slovami, že ich chce „zarezať a dva metre pod zem dať“ a ak mu brat nedá paralyzér, zoberie si nôž, následne matka obvineného J. K. privolala RZP, ktorá ho v čase 19.35 h previezla na psychiatrické oddelenie ÚVN v Ružomberku, odkiaľ bol následne prepustený a v čase 20.55 h sa opäť vrátil na adresu H. I. X v Ružomberku, kde silno kopal na dvere bytu, pričom silno kričal „Palermo“ a v časoch 22.13 h a 22.32 h volal svojej matke na jej telefón, no nakoľko sa ho ona bála, telefón nezodvihla a v čase 22.34 h poslal svojej matke J. K. SMS správu, v ktorej bolo uvedené “želám ti len smrť ty kurva si nás ojebala o pozemku stretneme sa na sú smradlavakunda“, čo v poškodenej J. K., nar: XX.XX.XXXX, trvale bytom C. C. XXX/XX, D., prechodne bytom H. I. X, D., vyvolalo pocit strachu a obavu z uskutočnenia adresovanej vyhrážky,, teda - inému sa vyhrážal smrťou takým spôsobom, že to mohlo vzbudiť dôvodnú obavu a čin spáchal na chránenej osobe - blízkej osobe,
čím spáchal - prečin nebezpečného vyhrážania podľa § 360 ods. 1, ods. 2 písm. b) Trestného zákona s poukazom na § 139 ods. 1 písm. c) Trestného zákona Za to sa
odsudzuje Podľa § 360 ods. 2 Trestného zákona na trest odňatia slobody vo výmere 10 (desať) mesiacov nepodmienečne. Podľa § 48 ods. 2 písm. b) Trestného zákona súd obvineného na výkon trestu odňatia slobody zaraďuje do ústavu na výkon trestu so stredným stupňom stráženia. Podľa § 73 ods. 2 písm. b) Trestného zákona súd obvinenému ukladá ochranné ústavné psychiatrické liečenie. Podľa § 74 ods. 4 Trestného zákona ochranné liečenie trvá, kým to vyžaduje jeho účel. Poučenie: sp. zn.: 7T/13/2025 Proti trestnému rozkazu môže podať odpor do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Poškodený môže podať odpor proti výroku o náhrade škody, ktorým bola priznaná náhrada škody. Poškodený môže vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb, uvedených v ods. 1 § 355 Trestného poriadku (u prečinov uvedených v § 211 Trestného poriadku). Ak sa v určenej lehote nepodá odpor, stane sa trestný rozkaz právoplatným a vykonateľným.

